KYK: Caitlyn Jenner wys bikinilyf in realiteitsreeks | Netwerk24
Deur Meghan Lawrence 19 November 2019 14:43
Die transgender-TV-ster Caitlyn Jenner het die klere tydens die realiteitsreeks I’m a Celebrity . . . Get Me Out of Here! laat waai en die oë laat rek toe mense sien hoe goed sy in ’n bikini lyk.
Die transgender-TV-ster Caitlyn Jenner. Foto: Getty Images
“Ek het reeds in 2003 aan dié reeks deelgeneem. Die Amerikaanse weergawe. Dis 16 jaar gelede. Ek het betreklik goed gevaar en tot by die eindronde gevorder, maar dit was Bruce. Vandag . . . Caitlyn is hier! Ek wonder nogal hoe sy sal vaar!”
Jenner het in 2015 die oorgang van Bruce Jenner, wat in 1976 ’n goue Olimpiese medalje as tienkampatleet gewen het, na Caitlyn Jenner ondergaan. Bruce het ook in 2003 aan die Amerikaanse weergawe van dié Britse televisiereeks deelgeneem.
“Die enigste rede hoekom ek teruggaan, is omdat ek ’n paar ponde wil verloor sodat ek in my uitrusting kan pas,” sê Jenner skertsend aan die kamera, maar besef ook dat hul hare en grimering nie gedoen gaan word nie.
Jenner sê sy het in minstens 500 episodes van Keeping Up with the Kardashians verskyn.
Sy is die stiefouer van Kourtney, Khloé en Kim Kardashian, terwyl sy haar eie kinders, Kendall en Kylie, het.
Die eerste episode van die Britse weergawe van I’m a Celebrity . . . Get Me Out of Here! is Sondag uitgesaai.
Caitlyn Jenner in ’n bikini in die eerste episode van ‘I’m a Celebrity . . . Get Me Out of Here!’. Foto: Skermgreep
"We don't get hair and make-up?!" @Caitlyn_Jenner could be in for quite the culture shock when she enters Camp! Watch the full interview on our app. #ImACeleb pic.twitter.com/5jZfzircJY
— I'm A Celebrity... (@imacelebrity) November 15, 2019
Meer oor: Caitlyn Jenner | Bikinilyf | Realiteitsreeks
Jenner sê dit was ’n fout om Trump te ondersteun
KYK: Kris en Caitlyn Jenner maak (soort van) vrede
Caitlyn Jenner-toekenning nié sonder omstredenheid
Laverne Cox gee vuur aan Orange is the new Black